Diari Oficial de la Generalitat Valenciana


Sumari del DOGV 1781, del 13-05-1992 (1992/824789)

RESOLUCIÓ de 6 de març de 1992, de la Direcció General d'Indústria i Energia, per la qual s'autoritza la línia elèctrica aèria d'alta tensió de 220 KV entre l'ET Sagunt i la línia La Eliana La Plana 2 i se'n declara en concret l'utilitat pública.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1781

Data del DOGV
:   13-05-1992

Secció del DOGV
:   ALTRES DISPOSICIONS

Número del document
:   1992/824789


Data del document
:   06-03-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 6 de març de 1992, de la Direcció General d'Indústria i Energia, per la qual s'autoritza la línia elèctrica aèria d'alta tensió de 220 KV entre l'ET Sagunt i la línia L'Eliana - La Plana 2 i se'n declara en concret la utilitat pública.  
Vist l?expedient incoat pel Servei Territorial d?Indústria i Energia de València, a instància d'Hidroeléctrica Espanyola, SA en l'actualitat Iberdrola II, SA relatiu a l'autorització per a instal·lar una línia elèctrica aèria d'alta tensió de 220 kV entre l?ET Sagunt i la línia La Eliana-La Plana 2 i la declaració en concret de la seua utilitat pública.  
Atés que la sol·licitud d'autorització indicada ha seguit la tramitació establerta en el Decret 2617/1966, de 20 d'octubre, sobre autorització d'instal·lacions elèctriques, i el Decret 2619/1966 d'aquesta mateixa data, sobre expropiació forçosa en material d'instal·lacions elèctriques i en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental i la Llei 2/1989, de 3 de març, de la Generalitat Valenciana, sobre impacte ambiental.  
Atés que en la fase d'informació pública a què va ser sotmès el projecte tècnic i l?estudi d'impacte ambiental no es van presentar al·legacions.  
Atés que amb data 1 d'octubre de 1991 la Conselleria de Medi Ambient va formular una declaració d'impacte ambiental en què considerava acceptable a efecte ambiental la realització del projecte amb les condicions contingudes en l?estudi d'impacte ambiental i les prescripcions que es recullen en la part dispositiva d'aquesta resolució.  
Atès que la finalitat que es persegueix amb l'establiment de la línia és la millora del subministrament d'energia elèctrica de la zona.  
Vist l'informe emès per l?òrgan instructor de l'expedient, resolc:  
Primer  
Autoritzar a Iberdrola II, SA l'establiment de la línia elèctrica d'alta tensió a 200 kV entre l'ET Sagunt i la línia La Eliana-La Plana 2, les característiques principals de la qual són les següents:  
- Tensió: 220 kV  
- Origen: ET-Sagtunt  
- Final: L/U Eliana-La Plana 2  
- Longitud: 4,415 km en recorregut pel terme municipal de Sagunt.  
- Suports d'estructura metàl·lica  
- Conductor alumini-acer 381,5 mm2 de secció (AL 337,8 mm2 + Ac 43,7 mm2)  
- Cable de terra acer 50 mm2 de secció.  
- Aïllament cadena setze elements de disc de vidre E 120 de caperutxa i tija  
- Capacitat de transport màxima 544 MVA.  
La finalitat que es persegueix es millorar el subministrament d'energia elèctrica de la zona.  
Segon  
Declarar en concret la utilitat pública de la instal·lació elèctrica que s'autoritza a l?efecte que assenyala la Llei 10/1996, sobre expropiació forçosa, i sancions en matèria d'instal·lacions elèctriques, i el seu reglament d'aplicació, segons el Decret 2619/66, de 20 d'octubre.  
Tercer  
Aprovar el projecte d'execució, que se sotmet a les condicions següents:  
1. Les obres hauran de realitzar-se d'acord amb el projecte presentat.   
2. El termini d?engegament serà de 6 mesos comptadors a partir de la notificació d'aquesta resolució.  
3. El titular donarà compte de l'acabament de les obres al servicio territorial d'Indústria i Energia de València a efecte de reconeixement definitiu i extensió de l'acta d'engegament.  
4. L?administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
5. Condicions d'ordre mediambiental:  
a) Hauran de restaurar-se les zones dedicades a acumulació de material.  
b) Les deixalles i residus produïts es duran a abocadors controlats.  
València, 6 de març de 1992. - El Director General d?Indústria i Energia: Luis Doménec Bernabeu.